b'\n_START_ARTICLE_\nBarbarisme\n_START_PARAGRAPH_\nEn barbarisme, ikke at forveksle med barbari, er en fejlagtig og fremmed brug af sproget. Barbarismer er ofte vendinger og ordstillinger, som er importeret fra et andet sprog, som opfattes som fremmede. Selve ordet "barbarisme" kommer af gr\xc3\xa6sk, hvor det betegnede den m\xc3\xa5de som barbarene benyttede det gr\xc3\xa6ske sprog. Betegnelsen kan godt opfattes neds\xc3\xa6ttende, da den antyder at ikke-danskere er barbarer.\n_START_SECTION_\nEksempler p\xc3\xa5 hyppige barbarismer i dansk\n_START_PARAGRAPH_\nEt hyppigt eksempel er, hvor ordet "venligst" f\xc3\xa5r en ordstilling, der minder om det engelske "please" (Venligst s\xc3\xa6t b\xc3\xb8gerne p\xc3\xa5 plads efter brug). Denne er efter al sandsynlighed modelleret efter det engelske "please put the books back after use", men er ikke korrekt dansk sprogbrug. Den korrekte danske ordstilling ville v\xc3\xa6re: "S\xc3\xa6t venligst b\xc3\xb8gerne p\xc3\xa5 plads efter brug".'